Դոնեցկի մարզի դրոշ

**Դոնեցկի մարզի դրոշ** (), Ուկրաինայի Դոնեցկի մարզի պաշտոնական խորհրդանիշներից մեկը, որը հաստատվել է 1999 թվականի օգոստոսի 17-ին: Դրոշի հեղինակը Նինա Գրիգորևնա Շչերբակն է (), հայտնի նկարչուհի-գրաֆիկ Մակեևկա քաղաքից: Բացի տարածաշրջանային կարգավիճակից, դրոշը օգտագործվում է նաև որպես ոչ ֆորմալ խորհրդանիշներից մեկը (Մերցալովի արմավենու հետ միասին) ամբողջ Ուկրաինական Դոնբասում:

## Սիմվոլիզմի նկարագրություն և հիմնավորում
Դոնեցկի մարզի դրոշը իրենից ներկայացնում է ուղղանկյուն պաստառ՝ լայնության և երկարության 2:3 հարաբերակցությամբ, որը բաղկացած է երկու հորիզոնական հավասարաչափ շերտերից՝ վերևինը կապույտ է ոսկե տասներկու ճառագայթանոց արևով, իսկ ներքևինը՝ սևը՝ հինգ ոսկեգույն արտացոլումներով։

Արևի շրջանագծի տրամագիծը դրոշի լայնքի ⅖-ն է։ Կողքերի վրա տարածվող ճառագայթների կենտրոնները միմյանցից հեռու են 15 աստիճանով, իսկ յուրաքանչյուր ճառագայթի չափը 7,5 աստիճան է։ Արևային շողերը տեղադրված են մեկը մյուսի տակ, դրանց սահմանները ներգծված են շրջանագծի կեսին, որի տրամագիծը հավասար է արևի տրամագծին։ Դրոշը երկկողմանի է։

Դրոշի գույների նշանակության մի քանի մեկնաբանություններ կան: Ուկրաինական հերալդիկայի ընկերության կայքի համաձայն՝ ոսկեգույն արևը ընդգծում է տարածաշրջանի դիրքը Ուկրաինայի արևելքում, մինչդեռ սև դաշտը խորհրդանշում է Դոնեցկի ածխային ավազանը։

Հեղինակն ինքը նախընտրում է ստորին դաշտի գույնի ավելի լայն մեկնաբանություն՝

Ստորին դաշտի այս մեկնաբանությունը վեքսիլոլոգիայում բառախաղերի օգտագործման օրինակ է: Դա Դոնեցկի ածխային ավազանի անվանման խաղ է, որի կրճատ տարբերակը՝ Դոնբաս, ամբողջ տարածաշրջանի անվանումներից մեկն է, իսկ «ավազան» բառն ունի մի քանի իմաստ: Արդյունքը արևածագ է ածխային ավազանի վրա, այսինքն՝ արևածագ Դոնբասի վրա։

## Պատմություն
[thumb|աջից|160px|[Герб Донецка, цветовая палитра которого легла в основу флага региона]]

1999 թվականի հունիսի 29-ինմարզային վարչակազմը հայտարարել է տարածաշրջանային խորհրդանիշների նախագծերի մրցույթ, որին ներկայացված էր լցակույտների երկրի ապագա խորհրդանիշի մոտ 200 նախագիծ։ Արդյունքում հաղթող է ճանաչվել Դոնեցկի նկարչուհի Նինա Գրիգորիևնա Շչերբակի առաջարկած 98-րդ նախագիծը, որը հաստատվել է մարզային խորհրդի նիստում 1999 թվականի օգոստոսի 17-ին։

Ինչպես հիշում է հեղինակը, մրցույթի պայմաններից մեկը Դոնեցկի արդեն գոյություն ունեցող խորհրդանիշների օգտագործման սահմանափակումն էր։ Միևնույն ժամանակ, Շչերբակը ցանկանում էր ընդգծել ածխի արդյունաբերության դերը որպես Դոնեցկի տարածաշրջանի զարգացման գործում առանցքային դեր խաղացած ճյուղ՝

Հեղինակի խոսքերով, սկզբում նա ցանկանում էր ստեղծել զինանշան, այլ ոչ թե դրոշ՝

## Օգտագործում
Դոնեցկի մարզի դրոշի պատկերը տեղադրվել է Մակեևկայի և Շախտյորսկի դրոշների վերին ձախ անկյունում՝ նշելու համար այս քաղաքների պատկանելությունը տվյալ տարածաշրջանին։


Պատկեր:Flag of Makiivka.svg|Մակեևկայի դրոշը
Պատկեր:Flag of Shakhtarsk.svg|Շախտյորսկի դրոշը


Բացի պետական հիմնարկների կողմից օգտագործվելուց, դրոշը լայնորեն օգտագործվում է նաև բնակիչների կողմից որպես տարածաշրջանի խորհրդանիշ։ Այսպես, օրինակ, Դոնբասի լեռնագնացները դրոշը տեղադրել են Շիշաբանգմա (2007 թվականի մայիսի 27), Հովերլա (2007 թվականի հունվարի 9), Մոնբլան (2007 թվականի մարտի 22), Էլբրուս (2007 թվականի հուլիսի 25) և Էվերեստ (2008 թվականի մայիսի 27) գագաթներին)։ 2007 թվականի վերելքներն ու դրոշների տեղադրումը տեղի են ունեցել «Հնարավորությունը ապացուցված է գործով» (),ծրագրի շրջանակներում, որը նվիրված է Դոնեցկի մարզի 75-ամյակին, ինչպես նաև Շախտյորի օրվա տոնակատարության 60-ամյակին։


Պատկեր:Donetsk R.jpg|Հոբելյանական «Դոնեցկի մարզի ստեղծման 75-ամյակ» հուշադրամ ()
Պատկեր:80-летие Донецкой области (аверс).jpg|Արծաթե հոբելյանական «Դոնեցկի մարզի 80 տարի» մետաղադրամ ()


Դրոշի ոճավորված պատկերը առկա է Մակեևկայի, Շախտյորսկի և Կիրովսկի/Գոլուբովկայի զինանշանների վրա, «Դոնբաս» և «Օպլոտ» գումարտակների, «Ազատ Դոնբաս» կազմակերպության, ինչպես նաև «Օպլոտ ՏՎ» հեռուստաալիքի լոգոտիպերի վրա։


Պատկեր:Gerb-gor-makeevka.png|Մակեևկայի զինանշան
Պատկեր:Малый герб Шахтёрска.png|Շախտյորսկի զինանշան
Պատկեր:Kirovsk gerb.png|Գոլուբովկայի զինանշան
Պատկեր:Emblem of the Donbas Battalion.svg|Դոնբասի գումարտակի զինանշան


## Գնահատականներ
2006 թվականի նոյեմբերին «Դոնեցկիե կրյաժ» թերթի լրագրող Իգոր Սիչևը () քննադատել է հաստատված դրոշը՝ մեղադրելով մարզային իշխանություններին «ինչ-որ մեկին հաճոյանալու» փորձերի մեջ և առաջարկել է ընդունել Դմիտրիի և Վլադիմիր Կորնիլովների կողմից 1990-ական թվականներին ստեղծված կարմիր-կապույտ-սև դրոշը, որը հիմնված է Ուկրաինական ԽՍՀ դրոշի վրա, որպես տարածաշրջանի պաշտոնական դրոշ*։* Սակայն նրա առաջարկը զգալի աջակցություն չի գտել հասարակության մեջ։ Ըստ Շչերբակի՝ մարզի խորհրդանիշների նախագծերի մրցույթի մասնակիցներից մեկն, ընդհակառակը, հայտարարել է, որ դրոշի վերին մասը նման է Ռուսաստանի ռազմաօդային ուժերի խորհրդանիշներին։ Հեղինակն ինքը հերքել է նման մեղադրանքները՝ հայտարարելով, որ «նման բան նկատի չի ունեցել» և ոգեշնչվել է տարածաշրջանի բնությունից՝

009 թվականի օգոստոսին մարզային խորհրդի այն ժամանակվա նախագահ Անատոլի Բլիզնյուկը  () «Դոնբաս» թերթին տված հարցազրույցում դրական է արտահայտվել մարզի դրոշի ձևավորման մասին՝

## Նմանատիպ դրոշներ
Ճառագայթներով արևը օգտագործվում է նաև Մակեդոնիայի Հանրապետության, ԽՍՀՄ ռազմաօդային ուժերի դրոշների վրա (նմանատիպ դիզայն ունի նաև Ռուսաստանի ռազմաօդային ուժերի դրոշը), Ղրղզստանի, Վրացական ԽՍՀ-ի, Ճապոնիայի ռազմածովային ուժերի և այլն։ Արիզոնայի դրոշը նույնպես որոշակի նմանություն ունի դիզայնի մեջ։


Պատկեր:Flag of Arizona.svg|Արիզոնայի դրոշ
Պատկեր:Flag of the Air Force of the Russian Federation.svg|Ռուսաստանի ՌՕՈւ դրոշ
Պատկեր:Naval Ensign of Japan.svg|Ճապոնիայի ռազմածովային ուժերի դրոշ


## Նմանատիպ խորհրդանիշներ

Պատկեր:1st Infantry Brigade (Estonia) emblem.png|Դոնեցկի մարզի դրոշին նման զինանշանն օգտագործվում է Էստոնիայի ցամաքային զորքերի 1-ին հետևակային բրիգադի կողմից։
Պատկեր:Freie Deutsche Jugend.svg|Ազատ գերմանական երիտասարդության միության (ԳԴՀ) խորհրդանիշ
Պատկեր:Coat of Arms Luhansk Oblast.svg|Ծագող արևի մոտիվը օգտագործվում է նաև հարևան Լուգանսկի մարզի զինանշանում



## Ծանոթագրություններ

## Գրականություն
# 

## Արտաքին հղումներ
* 
* 
* 
* 
* 
* 

Կատեգորիա:1999 դրոշներ
Կատեգորիա:Դոնեցկի մարզ
Կատեգորիա:Ուկրաինա